Document ID: /roh_data/filtered/fineweb-2-filterrobots_roh.jsonl.gz/68362

Historia da famiglia e schlatta Hendry
Entir cudisch en fuorma digitala
Gion Antoni Aluis Hendry – il Luis Calger
Historia dalla schlatta e famiglia Hendry
Tarcisi Hendry 2020
Per tedlar:
Emissiun da Num e pum da Chasper Pult dils 19 da december 2020
El center stat miu tat Gion Antoni Aluis Hendry. “El ei staus in crap da cantun ed ils vischins han fatg adatg da ses plaids. Il Luis ei pil pli staus in um da buna luna ed adina pinaus per narradads.
El ha buca derschiu val e vitg, ei buca staus davontier, mo tuttina eis el staus enconuschents ell’entira val e laschau fastitgs. El ei staus in puranchel e fatg il calger. El ha dumignau la veta era cun far mintgadi il cupid da miezdi.
Il tat Luis calger vegneva temius dils affons che stuevan purtar ils calzers ad el. Buca perquei ch’el fuva in nausch. Na, el cudizzava nundetg ils affons cun far temas e dar da crer empau diltut. Aschia arrivavan biars affons avon siu luvratori el plaunterren dalla casa e targevan ils calzers dad esch en e scappavan.
In plaid che ha giu ina calamita tut speciala e fuva enorm interessants era il plaid limbo. Ils affons che mierien senza batten mondien buca egl uffiern, buca enta parvis, mobein el limbo. Jeu malegiavel ora quei limbo sco ina stanza grondiua e biala, propi per affons pigns.
Resuns
– …. ina lavuruna bein structurada, detagliada, rehamein illustrada e divertenta da leger.
– Jeu hai gest sfegliau el cudisch da tiu tat – fetg, fetg simpatic enzugliau en la historia cun historias – miniziusa lavur dad in profi! Insumma: ti fas grondiusa lavur dad archivar.
– Ina fetg buna lavur. Sch’jeu mirel anavos, en mia veta da buob, dat ei bia parallelas. En la religiun ein mes geniturs forsa stai in tec pli stregns e conservativs. Miu tat ei staus scolast, il tiu calgè, han denton selubiu semegliontas caussas. En in per loghens en tiu cudisch hai jeu stuiu far risadas. Quell’ovra ei da mia vesta anora ina fetg buna lavur.